| "Bleeding Love"Leona Lewis |
| --- |
| Singlen "Bleeding Love" kansikuva |
| Singlen tiedot |
|  Albumilta | *Spirit* |
|  B-puoli | "Forgiveness" |
|  Julkaistu | 19. lokakuuta 2007 |
|  Tekijä(t) | Jesse McCartney, Ryan Tedder |
|  Tuottaja(t) | Ryan Tedder |
|  Tyylilaji | pop, R&B |
|  Kesto | 03.58 (Radio edit)04:23 (Albumiversio) |
|  Levy-yhtiö | Syco Music, J Records |
| Leona Lewisin muut singlet |
| "A Moment Like This"2006 | "Bleeding Love"2007 | "Better in Time / Footprints in the Sand"2008 |

Musiikkinäytteet"Bleeding Love""Bleeding Love", albumilta *Spirit*. Näyte on kappaleen kertosäkeestä.Äänitiedostojen kuunteluohjeet

**Bleeding Love** on pop/R&B-balladi, jonka englantilainen laulaja-lauluntekijä Leona Lewis julkaisi singlenä 19. lokakuuta 2007 ensimmäiseltä studioalbumiltaan *Spirit*. Sen kirjoitti Jesse McCartney ja Ryan Tedder sekä tuotti Tedder. Kappaleesta tuli vuoden 2007 parhaiten myynyt single Britanniassa. "Bleeding Lovesta" tuli julkaisunsa jälkeen suuri kansainvälinen hitti, ja se oli vuoden 2008 eniten myynyt single maailmanlaajuisesti. Se sijoittui 34 maassa ensimmäiseksi, muun muassa Japanissa, Saksassa ja Yhdysvalloissa. Kappaleen musiikkivideo julkaistiin 17. lokakuuta 2007 YouTubessa. 

"Bleeding Love" on myynyt maailmanlaajuisesti yli yhdeksän miljoonaa kappaletta ja se kuuluu vuosikymmenen viiden parhaiten myyneen kappaleen joukkoon. Billboardin mukaan se oli 17. suosituin kappale Yhdysvalloissa vuosien 2000–2009 välisenä aikana. "Bleeding Love" sai kaksi Grammy- ja yhden Brit Awards -ehdokkuuden. Kappale on Lewisin tähänastisen uran menestynein.

Taustaa
-------

Amerikkaisen OneRepublic-yhtyeen laulaja Ryan Tedder ja Jesse McCartney kirjoittivat "Bleeding Loven" McCartneyn kolmannelle studioalbumille, mutta hänen levy-yhtiönsä ei kuitenkaan pitänyt kappaleesta. Tedder piti sitä hyvänä kappaleena ja ihmetteli levy-yhtiön päätöstä olla julkaisematta sitä. Kun Tedder näki Lewisin netissä, hän ajatteli, että naisen lauluääni on yksi parhaista ikinä. Tedder muokkasi kappaleen Lewisille kuultuaan, että Lewisin debyyttialbumille etsitään lauluja. Kun Simon Cowell kuuli kappaleen, hän tiesi sen heti olevan "se oikea".

McCartney kirjoitti laulun pitkäaikaisesta tyttöystävästään. Hän kertoi: "Olin erossa tyttöystävästäni neljä kuukautta ja halusin vain irtisanoutua ja lentää kotiin. Olin niin rakastunut, että minua sattui. Rakkaus ikään kuin viilsi minut auki". Kappale viittaa parisuhteessa olevaan henkilöön, jonka rakkaus on sokaistanut. Henkilön jatkaa rakastamista ja hyväksyy siitä aiheutuvan kivun, vaikka hänelle annetaan useita varoituksia ja hänen rakkaansa on satuttanut häntä. "Bleeding Love" on sävelletty F-duuriin, ja sen tempo on 104 iskua minuutissa. Lewisin äänenkorkeus vaihtelee välillä C4-Bb5.

Markkinointi
------------

Kappaleen ensisoitto kuultiin BBC:n radiokanavalla 16. syyskuuta 2007. Lokakuun puolivälissä Lewis markkinoi albumia brittiläisillä radioasemia. Kappale esitettiin ensimmäisen kerran livenä This Morning -ohjelmassa 15. lokakuuta.

Helmi- ja maaliskuun aikana vuonna 2008 Lewis markkinoi singleä ja albumiaan Euroopan maissa, muun muassa Saksassa. Tämän jälkeen hän suuntasi Yhdysvaltoihin, jossa hän esiintyi muun muassa The Ellen DeGeneres Show’ssa ja American Idolissa. Yhdysvaltojen jälkeen Lewis teki vielä promokiertueen Australiassa. Bleeding Love on sisältynyt Lewisin molempien kiertueiden, 'The Labyrinthin ja Glassheart Tourin, soittolistaan.

Vastaanotto
-----------

"Bleeding Love" sai kriitikoilta hyvää palautetta. Showbiz Spyn kriitikko kirjoitti: "Kappale esittelee täydellisesti Leonan vaikuttavaa ääntä, ja siitä hetkestä lähtien kun hän avaa suunsa, meitä muistutetaan hänen uskomattomasta äänestään, joka pystyy pysäyttämään sydämen". Digital Spyn kriitikko antoi kappaleelle neljä tähteä viidestä ja kommentoi sen olevan helposti paras single X Factor -kilpailijalta. "Bleeding Love" sijoittui toiseksi, kun sivustolla listattiin vuoden 2007 parhaat singlet. BBC:n kriitikko huomautti, että kappale kuulostaa vanhanaikaiselta ja se voisi olla Mariah Careyn albumilla 1990-luvun lopulta. Arvostelussa kiiteltiin kuitenkin Lewisin laulutaitoja. Billboardin arviossa kappaletta kuvattiin "mahtavaksi ja ajattomaksi debyytiksi".

Lewis sai useita palkintoja ja ehdokkuuksia singlestään. Joulukuussa 2007 "Bleeding Love" voitti vuoden albumi -palkinnon ja Virgin Media Music Awardsin "Best Track" -tunnustuksen. Kappale oli ehdolla vuoden 2008 BRIT Awardseissa parhaaksi brittiläiseksi singleksi, mutta hävisi Take Thatille. Lewis sai joulukuussa 2008 Grammy-ehdokkuut vuoden albumista ja parhaasta naislaulusuorituksesta. Vuonna 2011 "Bleeding Love" oli 67. VH1:n listassa 2000-luvun parhaista kappaleista.

Kaupallinen menestys
--------------------

Britanniassa "Bleeding Love" debytoi ensimmäiselle sijalle singlelistalla lokakuun lopulla 2007, jolloin Lewisista tuli ensimmäinen X Factor -kilpailija, joka on saavuttanut kaksi listaykköstä. Vuonna 2006 Lewisin voittosingle "A Moment Like This" sijoittui myös ensimmäiseksi. "Bleeding Love" -single myytiin vuoden ensimmäisten kolmen viikon aikana yhteensä 489 153 kappaletta, ja siitä tuli vuoden myydyin single jo silloin. Kappale myi Britanniassa yhteensä 788 000 kappaletta vuoden 2007 aikana. Kappale pysyi listan ykkösenä seitsemän viikkoa ja sai platinalevyn tammikuussa 2008. Lokakuussa 2010 ilmoitettiin, että "Bleeding Love" on myynyt yhteensä 1 007 400 kappaletta.

Bleeding Love oli radiohitti ympäri maailman, ja se sijoittui ensimmäiseksi yhteensä 34 maassa, kuten Australiassa, Uudessa-Seelannissa, Sveitsissä, Norjassa ja Yhdysvalloissa. Lewis oli ensimmäinen brittiläinen naisartisti 18 vuoteen, joka sijoittui sekä albumi- että singlelistan ykköseksi Yhdysvalloissa. Yhdysvaltojen vuosikymmenen lopun listassa "Bleeding Love" oli 17. Kesäkuuhun 2013 mennessä sitä oli ladattu lähes viisi miljoonaa kappaletta.

Musiikkivideot
--------------

Lewis pukeutui videolle Dolce & Gabbanan iltapukuun
Kappaleelle on tehty kaksi musiikkivideota. Toinen videoista on kansainvälinen versio, toinen on suunnattu Yhdysvaltojen markkinoille. Melina Matsoukasin ohjaama ensimmäinen video kuvattiin Los Angelesissa. Musiikkivideon tapahtumapaikka on kerrostalo, jossa kuvataan kuutta eri paria parisuhteen eri vaiheissa. Videon on sanottu olevan "hyvin tunteikas ja sen näyttävän kaiken ensirakkaudesta ja rajattomasta intohimosta sydämen särkymiseen, menetykseen ja vihaan". Lewis itse kuvaili sitä "värikkääksi ja upeaksi videoksi, jossa hän saa todella esiintyä". Videon loppupuolella alkaa savun seurauksena suihkuta vettä sammutusjärjestelmästä. Ohjaajan mukaan vesi on metafora talon asukkaiden rakkausongelmille, ikään kuin asunnot vuotaisivat rakkautta (bleeding love). Kansainvälisellä musiikkivideolla Lewisillä on yllään Dolce & Gabbanan kristallinen iltapuku, joka painoi 18 kilogrammaa. Video julkaistiin YouTubessa 17. lokakuuta 2007.

Toinen video kuvattiin New Yorkissa Yhdysvaltojen julkaisua varten. Sen käsikirjoitti kappaleen toinen tekijöistä, Ryan Tedder. Videolla Lewis riitelee poikaystävänsä kanssa. Videon ensi-ilta oli vuoden 2008 tammikuussa Yahoo! Musicin sivuilla. Kansainvälinen versio oli ehdolla parhaaksi brittiläiseksi videoksi vuoden 2008 MTV Video Music Awardseissa.

Kappaleet
---------

CD-single
1. "Bleeding Love" (albumiversio) (Ryan Tedder, Jesse McCartney) – 4:21
2. "Forgiveness" (Kara DioGuardi, Leona Lewis, Salaam Remi) – 4:26

Maxisingle
1. "Bleeding Love" (albumiversio) (Tedder, McCartney) – 4:21
2. "Forgiveness" (DioGuardi, Lewis, Remi) – 4:21
3. "A Moment Like This" (Jörgen Elofsson, John Reid) – 4:18
4. "Bleeding Love" (video)

Listasijoitukset ja myynti
--------------------------

### Korkeimmat sijoitukset

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Lista (2007/2008) | Korkeinsijoitus |
| --- | --- |
| Alankomaat Alankomaat | 1 |
| Australia Australia | 1 |
| Belgia Belgia (Flanders) | 1 |
| Espanja Espanja | 38 |
| Irlanti Irlanti | 1 |
| Yhdistynyt kuningaskunta Iso-Britannia | 1 |
| Italia Italia | 2 |
| Itävalta Itävalta | 1 |
| Kanada Kanada | 1 |
| Norja Norja | 1 |
| Ranska Ranska | 1 |
| Ruotsi Ruotsi | 2 |
| Saksa Saksa | 1 |
| Suomi Suomi | 2 |
| Sveitsi Sveitsi | 1 |
| Tanska Tanska | 2 |
| Uusi-Seelanti Uusi-Seelanti | 1 |
| Yhdysvallat Yhdysvallat | 1 |

 | Sertifiointi

| Alue | Sertifikaatio |
| --- | --- |
| Australia Australia | 3x platinaa |
| Belgia Belgia | kultaa |
| Espanja Espanja | platinaa |
| Yhdistynyt kuningaskunta Iso-Britannia | 2x platinaa |
| Itävalta Itävalta | kultaa |
| Kanada Kanada | platinaa |
| Saksa Saksa | platinaa |
| Tanska Tanska | 2x platinaa |
| Uusi-Seelanti Uusi-Seelanti | 2x platinaa |
| Yhdysvallat Yhdysvallat | 8x platinaa |

 |

Lähteet
-------

1. 1 2  Winehouse and Lewis head charts *BBC*.  31.12.2007. Viitattu 2.2.2014. (englanniksi)
2. ↑  Leona Lewis' 'Bleeding Love' Is Best-Selling Single Of 2008 *Star Pulse*.  22.10.2008.  Arkistoitu 1.11.2013. Viitattu 2.2.2014. (englanniksi)
3. ↑  Westlife dominate IFPI Platinum Awards *IFPI*.  lokakuu 2008. Viitattu 1.1.2014. (englanniksi)
4. ↑  Wenn: Lewis claims McCartney song *Contact Music*.  28.2.2008. Viitattu 2.2.2014. (englanniksi)
5. ↑  Adams, Cameron: Ryan Tedder on the coming of OneRepublic *Herald Sun*.  7.2.2008. Viitattu 2.2.2014. (englanniksi)
6. ↑  Ryan Tedder interview: "Timbaland is nowhere to be heard" *Channel 4*.  Arkistoitu 15.5.2008. Viitattu 2.2.2014. (englanniksi)
7. ↑  Wenn: McCartney Wrote Bleeding Love About Girlfriend *Contact Music*.  28.4.2008. Viitattu 2.2.2014. (englanniksi)
8. ↑  Leona Lewis interview on Z100 *Youtube*.  21.4.2008. Viitattu 2.2.2014. (englanniksi)
9. ↑  Bleeding Love by Leona Lewis - Digital Sheet Music *Musicnotes.com*. Viitattu 2.2.2014. (englanniksi)
10. ↑  Hear Bleeding Love *Leonalewismusic.co.uk*.  Arkistoitu 11.10.2007. Viitattu 2.2.2014. (englanniksi)
11. ↑  McGarry, Lisa: X Factor: Leona Lewis Will Perform On First Live Show *Unreality TV*.  15.8.2007. Viitattu 2.2.2014. (englanniksi)
12. ↑  Ralf S: Leona Lewis keeps you updated *Berlinista*.  29.4.2008. Viitattu 2.2.2014. (englanniksi)
13. ↑  Leona Lewis to crack US *Product Reviews*.  3.1.2008.  Arkistoitu 29.9.2008. Viitattu 2.2.2014. (englanniksi)
14. ↑  Leona Lewis Labyrinth Tour round-up *Teen Today*.  Arkistoitu 3.6.2010. Viitattu 2.2.2014. (englanniksi)
15. ↑  Corner, Lewis: Leona Lewis begins 'Glassheart' tour in Germany - pictures *Digital Spy*.  17.4.2013. Viitattu 2.2.2014. (englanniksi)
16. ↑  Williams, Owen: Leona Lewis is back with Bleeding Love *Showbiz Spy*.  17.9.2007.  Arkistoitu 30.12.2007. Viitattu 2.2.2014. (englanniksi)
17. ↑  Levine, Nick: Leona Lewis - Bleeding Love (review) *Digital Spy*.  18.10.2007. Viitattu 2.2.2014. (englanniksi)
18. ↑  Levine, Nick: Digital Spy's Top 20 Singles of 2007 *Digital Spy*.  31.12.2007. Viitattu 2.2.2014. (englanniksi)
19. ↑  Leona Lewis' New Single...Any Thoughts? *BBC America*.  17.9.2007.  Arkistoitu 12.12.2007. Viitattu 2.2.2014. (englanniksi)
20. ↑  Bleeding Love review *Billboard*.  26.1.2008.  Arkistoitu 11.5.2009. Viitattu 2.2.2014. (englanniksi)
21. ↑  Leona, Mika and Take That lead UK Nominations for the BRIT Awards 2008 *Top 40 Charts*.  15.1.2008. Viitattu 2.2.2014. (englanniksi)
22. ↑  The 51st annual Grammy Awards nominations list *Grammy.com*. Viitattu 2.2.2014. (englanniksi)
23. ↑  Anderson, Kyle: U2, Rihanna, Amy Winehouse, Foo Fighters fill out VH1's '100 Greatest Songs of the '00s': An EW Exclusive! *Entertainment Weekly*.  29.9.2011. Viitattu 2.2.2014. (englanniksi)
24. ↑  Leona Lewis storms single chart *BBC*.  28.10.2007. Viitattu 2.2.2014. (englanniksi)
25. ↑  Leona Lewis holds onto the top spot *Virgin Media*.  11.11.2007.  Arkistoitu 21.2.2008. Viitattu 2.2.2014. (englanniksi)
26. ↑  Certified Awards *BPI*. Viitattu 2.2.2014. (englanniksi)
27. ↑  Love, Ryan: Bleeding Love clocks up millionth sale *Digital spy*.  8.11.2010. Viitattu 2.2.2014. (englanniksi)
28. ↑  Leona Lewis - Bleeding Love *aCharts.com*. Viitattu 2.2.2014. (englanniksi)
29. ↑  Best of the 2000s *Billboard*.  Arkistoitu 21.12.2009. Viitattu 2.2.2014. (englanniksi)
30. ↑  Grain, Paul: Week Ending June 2, 2013 *Yahoo! Music*.  5.6.2013. Viitattu 2.2.2014. (englanniksi)
31. ↑  Leona sets pulses racing *The Sun*.  3.10.2007. Viitattu 2.2.2014. (englanniksi)
32. ↑  Leona Lewis videoshooth *Leonalewismusic.co.uk*.  11.10.2007.  Arkistoitu 11.10.2007. Viitattu 2.2.2014. (englanniksi)
33. ↑  Leona's dressed to thrill *Daily Star*.  3.10.2007.  Arkistoitu 14.10.2007. Viitattu 2.2.2014. (englanniksi)
34. ↑  Hilton, Perez: New Leona! *Perezhilton.com*.  17.10.2007.  Arkistoitu 19.2.2014. Viitattu 2.2.2014. (englanniksi)
35. ↑  Ryan Tedder's back-up plan *chron.com*. Viitattu 11.1.2014. (englanniksi)
36. ↑  List of nominees *top40.about.com*. Viitattu 11.1.2014. (englanniksi)
37. ↑  Leona Lewis - Bleeding Love *aCharts.com*. Viitattu 12.1.2014. (englanniksi)
38. ↑  ARIA Charts - Accreditations - 2008 Singles *ARIA*. Viitattu 12.1.2014. (englanniksi)
39. ↑  Ultra top 50 *Ultratop*.  Arkistoitu 2.11.2012. Viitattu 12.1.2014. (englanniksi)
40. ↑  Spanish top 50 *Promusicae*.  Arkistoitu 21.6.2013. Viitattu 12.1.2014. (espanjaksi)
41. ↑  Charts 2008 *UK Charts plus*. Viitattu 12.1.2014. (englanniksi)
42. ↑  Gold & Platin *IFPI*. Viitattu 12.1.2014. (saksaksi)
43. ↑  Gold and platinium *CRIA*. Viitattu 12.1.2014. (englanniksi)
44. ↑  Gold & Platin Datenbank *Musik Industrie*. Viitattu 12.1.2014. (saksaksi)
45. ↑  Tracklisten *Hitlisterne*. Viitattu 12.1.2014. (tanskaksi)
46. ↑  Gold and platinium singles *Radio Scope*.  Arkistoitu 14.10.2008. Viitattu 12.1.2014. (englanniksi)
47. ↑  Certification database *RIAA*. Viitattu 12.1.2014. (englanniksi)

Leona Lewis

|  |  |
| --- | --- |
| Studioalbumit | 
* *Spirit*
* *Echo*
* *Glassheart*
* *Christmas, with Love*
* *I Am*

 |
| EP:t | 
* *Hurt: The EP*

 |
| Singlet | 
* "A Moment Like This"
* "Bleeding Love"
* "Better in Time"
* "Footprints in the Sand"
* "Forgive Me"
* "Run"
* "I Will Be"
* "Happy"
* "I Got You"
* "Collide"
* "Trouble"
* "Lovebird"
* "One More Sleep"
* "Fire Under My Feet"

 |
| Konserttitallenteet | 
* *The Labyrinth Tour Live from The O2*

 |
| Kiertueet | 
* *The Labyrinth*
* *Glassheart Tour*

 |
| Muuta | 
* Diskografia
* Kappaleet
* Syco Music
* Island Records
* Walking on Sunshine

 |